Foto: Darren Scott ŉ seuntjie rykerDarren Scott saam sy baba Matthew. Die radio-omroeper, Darren Scott, en sy vrou, Sarah-Kate, het Woensdag ’n seuntjie ryker geword. Scott het die nuus op Twitter gedeel en met foto’s van hom gespog. “Matthew Scott is om 11:13 gebore. As ek na sy uitdrukking kyk, lyk hy soos ’n Manchester United-ondersteuner. Sal daaraan werk. Gesond en geseënd!” het hy getwiet. Die egpaar se eerste seun, Mark (2), was ook by die hospitaal om sy nuwe boetie te ontmoet. Mark is vanjaar van kanker genees nadat dit vroeg verlede jaar by hom gediagnoseer is.